|  |  |  |  |
| --- | --- | --- | --- |
| **Procedura de tranzacţionare A PRODUSELOR standardizate pe termen mediu și lung ȘI A produselor derivate standardizate pe termen mediu și lung în baza mecanismului cu contraparte, Cu ACTIV SUPORT gazeLE naturale Pe PIATA ADMINISTRATA DE BURSA ROMANA DE MARFURI** (**Romanian Commodities Exchange**) **S.A.** | | | |
| **Textul inițial pus în consultare publică** | **Inițiator Propunere și textul propus (în font roșu)** | **Observații Inițiator** | **Observații BRM** |
| **Art. 3.**   1. Pe piața produselor standardizate pe termen mediu și lung și a produselor derivate standardizate pe termen mediu și lung în baza mecanismului cu contraparte se tranzacționează următoarele Produse:   Produse standardizate pe termen mediu și lung tranzacționate în baza mecanismului cu Contraparte, în conformitate cu Reglementările Contrapărții (denumite în continuare “**Produse Forward**”):   1. Week (interval de livrare – săptămâna); 2. Month (interval de livrare – luna); 3. Quarter (interval de livrare – trimestrul); 4. Semester (interval de livrare – semestrul); 5. Cold season (interval de livrare – trimestrele IV și I calendaristice); 6. Warm season (interval de livrare – trimestrele II și III calendaristice); 7. Gas year (perioada de livrare – anul gazier); 8. Calendar year (perioada de livrare – anul calendaristic). | **ENGIE Romania**  **Art. 3.**   1. Pe piața produselor standardizate pe termen mediu și lung și a produselor derivate standardizate pe termen mediu și lung în baza mecanismului cu contraparte se tranzacționează următoarele Produse:   Produse standardizate pe termen mediu și lung tranzacționate în baza mecanismului cu Contraparte, în conformitate cu Reglementările Contrapărții (denumite în continuare “**Produse Forward**”):   1. Day (interval de livrare - zi) 2. Weekend (interval de livrare – weekend) 3. Week (interval de livrare – săptămâna); 4. Month (interval de livrare – luna); 5. Quarter (interval de livrare – trimestrul); 6. Semester (interval de livrare – semestrul); 7. Cold season (interval de livrare – trimestrele IV și I calendaristice); 8. Warm season (interval de livrare – trimestrele II și III calendaristice); 9. Gas year (perioada de livrare – anul gazier); 10. Calendar year (perioada de livrare – anul calendaristic). | **ENGIE Romania**  Propunem suplimentarea listei cu aceste două produse pe termen scurt – pe de o parte, astfel de produse există pe platformele piețelor dezvoltate, iar pe de altă parte (și mai important), aceste produse ar constitui alternative „mai din timp” la piața spot, reducându-se astfel „presiunea” (și, implicit, prețurile) pe aceasta din urmă.  Mai în detaliu, produsele de weekend ar fi un instrument util pentru „profilarea” achiziției în funcție de clienții care consumă mai puțin/mult în weekend, iar produsele de zi ar fi binevenite pentru gestionarea în avans a fluctuațiilor mari de consum date de variațiile estimate de temperatură, evitând așteptarea până în ultima zi pentru achiziția de pe spot.  În plus, aceste instrumente s-ar putea dovedi utile inclusiv în procesul de „înlocuire” a cantităților, în cazul nelivrării/nepreluării de către un Participant. | Conform prevederilor art. 2 alin. 2 din Ordinul ANRE 105/2018, Lista centralizată a produselor tranzacţionabile în cadrul pieţei produselor standardizate pe termen mediu şi lung, precum şi a pieţei produselor derivate standardizate pe termen mediu şi lung, se aprobă prin decizie a Preşedintelui Autorităţii Naţionale de Reglementare în Domeniul Energiei.  Întrucât produsele propuse nu se află pe lista actualmente aprobată, vom avea în vedere această propunere la următoarea modificare a listei.  Produsul Weekend se regasește în Procedura pieței produselor standardizate pe termen mediu și lung. |
| **Art. 6.** Lansarea la tranzacționare a produselor standard se face la inițiativa și de către BRM, după cum urmează:   * Un Produs Forward de tip Week va fi lansat la tranzactionare cu 4 săptămâni anterior intrării în perioada de livrare, astfel încât să existe disponibile la tranzacționare în paralel 4 produse de tip Week consecutive; * Un Produs Forward sau, respectiv, un Produs Futures de tip Month va fi lansat la tranzacționare cu 6 luni anterior intrării în perioada de livrare, astfel încât să existe disponibile la tranzacționare în paralel 6 produse de tip Month consecutive; * Un Produs Forward sau, respectiv, un Produs Futures de tip Quarter va fi lansat la tranzacționare cu 12 luni anterior intrării în perioada de livrare, astfel încât să existe disponibile la tranzacționare în paralel 4 produse de ti Quarter consecutive; * Un Produs Forward sau, respectiv, un Produs Futures de tip Semester/Season va fi lansat la tranzacționare cu 12 luni anterior intrării în perioada de livrare, astfel încât să existe disponibile la tranzacționare în paralel 2 produse de tip Semester/Season consecutive*;* * Un Produs Forward sau, respectiv, un Produs Futures de tip Calendar Year/Gas Year va fi lansat la tranzacționare cu 12 luni anterior intrării în perioada de livrare astfel incât să existe disponibil la tranzacționare 1 produs. | **ENGIE Romania**  **Art. 6.**  Lansarea la tranzacționare a produselor standard se face la inițiativa și de către BRM, după cum urmează:   * Un Produs Forward de tip Week va fi lansat la tranzactionare cu 4 săptămâni anterior intrării în perioada de livrare, astfel încât să existe disponibile la tranzacționare în paralel 4 produse de tip Week consecutive; * Un Produs Forward sau, respectiv, un Produs Futures de tip Month va fi lansat la tranzacționare cu 6 luni anterior intrării în perioada de livrare, astfel încât să existe disponibile la tranzacționare în paralel 6 produse de tip Month consecutive; * Un Produs Forward sau, respectiv, un Produs Futures de tip Quarter va fi lansat la tranzacționare cu 12 luni anterior intrării în perioada de livrare, astfel încât să existe disponibile la tranzacționare în paralel 4 produse de ti Quarter consecutive; * Un Produs Forward sau, respectiv, un Produs Futures de tip Semester/Season va fi lansat la tranzacționare cu 24 luni anterior intrării în perioada de livrare, astfel încât să existe disponibile la tranzacționare în paralel 4 produse de tip Semester/Season consecutive*;* * Un Produs Forward sau, respectiv, un Produs Futures de tip Calendar Year/Gas Year va fi lansat la tranzacționare cu 24 luni anterior intrării în perioada de livrare astfel incât să existe disponibil la tranzacționare 2 produse. | Propunem devansarea acestor termene, pentru a anticipa cu mai mult timp înainte interesul pentru aceste produse și, implicit, pentru a putea forma un preț indicativ mai „solid”, util inclusiv în comparație cu alte piețe. | BRM este de acord de principiu, dar va amâna această modificare până când va exista lichiditate, pentru a nu exista produse netranzacționate care produc confuzie pe piață. |
| **Art. 7.**  (…)   1. Elementele care vor fi introduse de către Participant la lansarea ofertei aferente unui Ordin sunt:   (…)  b) volumul de gaze naturale minim: volumul minim este de 1 de contract de 1 MWh/zi înmulțit cu numărul de zile ale intervalului aferent produsului tranzacționabil. Volumul total tranzacţionabil minim este definit automat pentru fiecare produs în parte; | **ENGIE Romania**  **Art. 7.**  (…)   1. Elementele care vor fi introduse de către Participant la lansarea ofertei aferente unui Ordin sunt:   (…)  b) volumul de gaze naturale minim: volumul minim este de 24 de contracte de 24 MWh/zi înmulțit cu numărul de zile ale intervalului aferent produsului tranzacționabil. Volumul total tranzacţionabil minim este definit automat pentru fiecare produs în parte; |  | Nu se poate accepta, întrucât 1 MWh/zi este volumul minim prevăzut în caracteristicile produsului standard aprobat de ANRE. |
|  | La art. 8, se propune introducerea următorului alineat:  (6) În caz de mistrade (tranzacție cu unul sau mai mulți parametri eronați), Participanții au la dispoziție 15 minute pentru a solicita anularea tranzacției, cu acordul ambilor Participanți și al Contrapărții. | **ENGIE Romania**  Propunem permiterea acestei solicitări de anulare, dacă nu este deja prevăzută în alt regulament BRM.  **AFER**  Introducerea în cadrul art. 8 din Procedura de tranzacționare a intervalului ∆t 2 min în cadrul procesului de corelare pe produsul Forward. | Se preia observația cu următorul conținut:  (6) Părțile pot solicita anularea tranzacțiilor eronate, intervenite ca urmare a unei erori materiale apărute la completarea, de către un Participant la piață, a formularului de introducere a Ordinului, conform următoarei proceduri:   1. Participantul care invocă eroarea materială are obligația de a notifica în scris, pe e-mail, in calitate de Participant solicitant, BRM asupra tranzacției eronate, în maximum 15 minute de la momentul încheierii tranzacției eronate (exprimat ca oră/ minut), la adresa oficială de e-mail BRM: [office@brm.ro.](mailto:office@brm.ro) 2. cealaltă parte la tranzacție confirmă până la orele 17:00 ale zilei în care s-a efectuat tranzacția, în scris prin e-mail, acordul său cu privire la anularea tranzacției. 3. BRM aprobă, fără a refuza în mod nerezonabil, anularea tranzacției, după analiza motivului anulării. BRM notifica aprobarea sau refuzul anularii Participantului solicitant. BRM își rezervă dreptul de a raporta către ANRE incidentele cu privire la tranzacțiile anulate. 4. Toate tranzacțiile anulate se vor publica de către BRM, fără divulgarea părților participante la tranzacție, ci doar a elementelor tranzacției (ID-ul tranzacției, data încheierii tranzacției, produsul, cantitatea totală, prețul și motivul anulării).   Nu se acceptă, deoarece BRM consideră că acest interval îngreunează tranzacționarea. Pentru produse futures, acest interval este opractica neuzuală și neoperațională. |
| **Art. 9.**   1. La sfârşitul fiecărei Sesiuni de tranzacţionare, Sistemul de tranzacționare generează un Raport de tranzacționare, care conţine următoarele elemente: 2. Denumirea produsului standard; 3. Data Raportului; 4. Denumirea Participantului; 5. Soldul contului; 6. Garantiile blocate in marje, conform Reglementarilor Contrapărții; 7. Limita de tranzacționare/apelul in marja, dupa caz, conform Reglementarilor Contrapărții; 8. Ordinele existente în Sistemul de tranzacționare și neexecutate; 9. tranzacţia/tranzacţiile încheiate, fiind menționate momentul, sensul, nr. de contracte, cantitatea în MWh, prețul și elemente specifice reglementarilor Reglementarilor Contrapărții ca expunerea de risc si tranzactia *părinte* pentru pozițiile deschise provenite din *cascadare*. 10. Pretul zilnic de decontare; 11. Pretul final de decontare, la scadenta, în cazul Produselor Futures; 12. Pozițiile deschise pe respectivul produs standard. | **-** | **AFER**  Completarea art 9 din Procedura de tranzacționare cu lit. l) marja inițială pe contract. | Acest aspect este inclus la lit. e) de la acest articol. |
| **Art. 11**  (3) Contrapartea efectuază Notificările în PVT aferente Participanților la fiecare tranzacție, însă nu efectuează operațiuni fizice de livrare sau de preluare a gazelor naturale și nu este responsabilă de livrările fizice sau de preluările cantităților contractate din rețea de către Participanți, precum și de dezechilibrele generate de către aceștia. Situațiile de dezechilibru sunt administrate de către OTS în conformitate cu Codul rețelei din 27 martie 2013 pentru Sistemul național de transport al gazelor naturale. | **ENGIE Romania**  **Art. 11**  (3) Contrapartea efectuază Notificările în PVT aferente Participanților la fiecare tranzacție, însă nu efectuează operațiuni fizice de livrare sau de preluare a gazelor naturale și nu este responsabilă de livrările fizice sau de preluările cantităților contractate din rețea de către Participanți, ~~precum și de dezechilibrele generate de către aceștia~~. Situațiile de dezechilibru sunt administrate de către OTS în conformitate cu Codul rețelei din 27 martie 2013 pentru Sistemul național de transport al gazelor naturale. | **ENGIE Romania**  În forma propusă de BRM, în situația în care unul din Participanți și-ar pierde accesul la PVT, celălalt Participant ar rămâne singurul care ar urma să suporte dezechilibrul rezultat, deși nu are nicio vină. | BRM a adresat această problemă tehnică prin propunerea de modificare a art. 12 lit. b) și c) din Procedură.  BRM își asumă obligația de a închide pozițiile deschise prin înlocuire, respectiv să despăgubească părțile prejudiciate prin mecanismul de garantare prevăzut de Reglementările Contrapărții Centrale.  Dezechilibrele se suportă conform reglementărilor Codului Rețelei. |
| **Art. 12.**  Tranzacţionarea gazelor naturale care are asociate servicii de compensare decontare prin intermediul Contrapărții comportă următoarele categorii de riscuri:  (a) Riscul financiar - are loc atunci când un membru nu îşi îndeplineşte obligaţia de depunere, la termenul stabilit, a garanţiei sau încalcă regulile de decontare. În acest caz, Contrapartea va suspenda serviciile de compensare-decontare şi începe să mobilizeze garanţiile disponibile conform *Reglementărilor Contrapărții.* Drepturile pot fi restabilite numai după ce Participantul în cauză îşi îndeplineşte în totalitate obligaţiile sau în conformitate cu sancțiunile impuse de către Contraparte.  (b) Riscul de nelivrare fizica, totală şi /sau parţială are loc atunci când Participantul vânzător își pierde accesul la PVT și nu livrează cantitatea de gaze naturale tranzacţionată în condiţiile stabilite, întrucât Contrapartea nu mai poate efectua notificarea în PVT aferentă Participantului vânzător. În acest caz, Contrapartea nu va garanta livrarea fizică, dar va menține Notificarea/Notificările în PVT către Participantul cumpărător și va reţine garanțiile Participantului Vânzător pentru a iniția un proces de înlocuire a pozițiilor aferente volumelor nelivrate, iar Contrapartea va notifica OTS privind această înlocuire și va compensa Participantul cumpărător, în conformitate cu Reglementările Contrapărții.  (c) Riscul de nepreluare fizică, totală și/sau parțială are loc atunci când Participantul Cumpărător își pierde accesul la PVT și nu preia cantitatea de gaze naturale tranzacționată în condițiile stabilite, întrucât Contrapartea nu mai poate efectua notificarea în PVT aferentă Participantului cumpărător. În acest caz, Contrapartea nu va garanta nepreluarea fizică, dar va menține notificarea/notificările în PVT către Participantul vânzător și va reține garanțiile Participantului Cumpărător pentru a iniția un proces de înlocuire a pozițiilor aferente volumelor nepreluate, iar Contrapartea va notifica OTS cu privire la această înlocuire și va compensa Participantul vânzător, în conformitate cu Reglementările Contrapărții.  (d) Eșecul procesului de înlocuire a pozițiilor aferente volumelor nepreluate/nelivrate, rezultând în dezechilibre stabilite de către OTS, nu atrage în niciun fel răspunderea Contraparții.  (f) Chiar în situația în care Contrapartea realizează cu succes procesul de înlocuire a pozițiilor aferente volumelor nepreluate/nelivrate, Participanții care nu preiau/nu livrează volumele tranzacționate vor fi sancționați conform Reglementărilor Contrapărții  (g) Riscul de notificare în PVT se referă la situația în care Contrapartea nu efectuează, sau efectuează eronat, notificarea/notificările în PVT aferente unei tranzacții către oricare din Participanți. În acest caz, Contrapartea va compensa financiar valoarea dezechilibrului provocat partenerului de tranzacție al Participantului respectiv. | **ENGIE Romania**  **Art. 12.**  Tranzacţionarea gazelor naturale care are asociate servicii de compensare decontare prin intermediul Contrapărții comportă următoarele categorii de riscuri:  (a) Riscul financiar - are loc atunci când un membru nu îşi îndeplineşte obligaţia de depunere, la termenul stabilit, a garanţiei sau încalcă regulile de decontare. În acest caz, Contrapartea va suspenda serviciile de compensare-decontare şi începe să mobilizeze garanţiile disponibile conform *Reglementărilor Contrapărții.* Drepturile pot fi restabilite numai după ce Participantul în cauză îşi îndeplineşte în totalitate obligaţiile sau în conformitate cu sancțiunile impuse de către Contraparte.  (b) Riscul de nelivrare fizica, totală şi /sau parţială are loc atunci când Participantul vânzător își pierde accesul la PVT și nu livrează cantitatea de gaze naturale tranzacţionată în condiţiile stabilite, întrucât Contrapartea nu mai poate efectua notificarea în PVT aferentă Participantului vânzător. În acest caz, Contrapartea nu va garanta livrarea fizică, dar va menține Notificarea/Notificările în PVT către Participantul cumpărător și va reţine garanțiile Participantului Vânzător pentru a iniția un proces de înlocuire a pozițiilor aferente volumelor nelivrate, iar Contrapartea va notifica OTS privind această înlocuire și va suporta eventualele diferențe de preț, în conformitate cu prevederile Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală.  (c) Riscul de nepreluare fizică, totală și/sau parțială are loc atunci când Participantul Cumpărător își pierde accesul la PVT și nu preia cantitatea de gaze naturale tranzacționată în condițiile stabilite, întrucât Contrapartea nu mai poate efectua notificarea în PVT aferentă Participantului cumpărător. În acest caz, Contrapartea nu va garanta nepreluarea fizică, dar va menține notificarea/notificările în PVT către Participantul vânzător și va reține garanțiile Participantului Cumpărător pentru a iniția un proces de înlocuire a pozițiilor aferente volumelor nepreluate, iar Contrapartea va notifica OTS cu privire la această înlocuire și va suporta eventualele diferențe de preț, în conformitate cu prevederile Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală.  ~~(d) Eșecul procesului de înlocuire a pozițiilor aferente volumelor nepreluate/nelivrate, rezultând în dezechilibre stabilite de către OTS, nu atrage în niciun fel răspunderea Contraparții.~~  (f) Chiar în situația în care Contrapartea realizează cu succes procesul de înlocuire a pozițiilor aferente volumelor nepreluate/nelivrate, Participanții care nu preiau/nu livrează volumele tranzacționate vor fi sancționați conform Reglementărilor Contrapărții  (g) Riscul de notificare în PVT se referă la situația în care Contrapartea nu efectuează, sau efectuează eronat, notificarea/notificările în PVT aferente unei tranzacții către oricare din Participanți. În acest caz, Contrapartea va compensa financiar valoarea dezechilibrului provocat partenerului de tranzacție al Participantului respectiv. | **ENGIE Romania**  Inițiativa de a „înlocui” pozițiile aferente volumelor nelivrate este a BRM – astfel, indiferent de situație, BRM trebuie să mențină notificarea/notificările în PVT către Participantul cumpărător, câtă vreme acesta își respectă obligațiile aferente tranzacției, prin urmare nu sunt necesare compensații adiționale. Am reformulat folosind chiar exprimarea BRM din propunerea anterioară.  Orice situație în care Participantul cumpărător ar constata o modificare a notificării în PVT ca urmare a pierderii accesului la PVT de către Participantul vânzător ar fi în contradicție cu principiul de Contraparte Centrală, al cărei rol este să preia tocmai acest risc.  **AFER**  Rolul de Contraparte Centrală presupune interpunerea acesteia între cei doi Participanți la o tranzacție, pentru a asigura, printre altele, execuția integrală a acesteia pentru Participanți, câtă vreme aceștia își respectă obligațiile.  Considerând o tranzacție oarecare, în urma căreia Contrapartea notifică în PVT cantitatea și  prețul pentru ambii Participanți, dacă unul din Participanți își pierde accesul la PVT (în GMOIS) și, implicit, notificarea lui dispare, sau dacă nu își îndeplinește obligațiile de depunere a  garanțiilor aferente, este esențial ca notificarea celuilalt Participant să rămână aceeași (practic, Participantul respectiv să nu știe că s-a întâmplat ceva), orice intervenție din partea Contrapărții asupra notificării respective fiind în directă contradicție chiar cu rolul de Contraparte.  În cazul amintit, dacă notificarea Participantului rămas în PVT este menținută în forma inițială, nu se mai justifică alte compensații, astfel că nu considerăm necesară mențiunea pe această temă din finalul paragrafelor (b) și (c) ale Articolului 12 din Procedură.  Procesul de înlocuire a pozițiilor aferente volumelor nelivrate/nepreluate este un demers voluntar al BRM, prin urmare orice rezultat al acestui proces cade în sarcina BRM – în caz contrar, dacă BRM își menține propunerea de la Articolul 12 paragraful (d) din Procedură, avem  rugămintea să precizați cine altcineva ar răspunde pentru eventualele dezechilibre stabilite de către OTS și în ce mod.  Propunem eliminarea sau reformularea acestui paragraf – în forma propusă, se înțelege că orice cantitate care nu a fost „înlocuită” de Contraparte provoacă un dezechilibru pe care îl va suporta celălalt Participant, care și-a respectat obligațiile. | BRM își asumă obligația de a închide pozițiile deschise prin înlocuire, respectiv să despăgubească părțile prejudiciate prin mecanismul de garantare prevăzut de Reglementările Contrapărții Centrale. Această procedură implică și preluarea diferențelor de preț rezultate din înlocuirea pozițiilor.  Dezechilibrele se suportă conform reglementărilor Codului Rețelei.  Propunerea de compensare a fost înaintată de participanții la piață. Aceasta are sens, în ideea în care, deși notificarea în PVT se menține, rămâne valabil riscul de nepreluare/nelivrare, pe care Contrapartea Centrală trebuie să îl acopere conform Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală. |
| **Art. 15**   * 1. Partea interesată poate depune contestaţie în scris la BRM în termenul prevăzut de *Regelemntările Contrapărții*; termenul stipulat este considerat termen de decădere. Soluţionarea acesteia se face după cum urmează:  1. BRM înregistrează şi transmite către Participantul vizat contestaţia depusă și solicită părţii vizate punct de vedere cu privire la soluţionarea contestaţiei depuse; 2. Participantul vizat are obligaţia de a trimite în maximum 1 (una) zi de la solicitare, către BRM, punctul de vedere cu privire la contestaţia depusă; | **-** | **AFER**  Completarea art. 15 alin. (1) lit. b) cu zi lucrătoare de la solicitare. | Se acceptă. |
| **ANEXA 2 la procedură**  **Acord-cadru de Acceptare al statutului de Membru Compensator** | | | |
| **Preambul**  **Având în vedere următoarele:**  A BRM este operatorul PieteiPieței, licentiat de ANRE, pe care MC este înregistrat să tranzacționeze Activul Suport;  B BRM oferă Servicii de compensare-decontare și de acoperire a riscurilor (financiare, de livrare fizică) pentru Tranzacțiile realizate pe Piață, în baza Contractelor acceptate în acest scop de BRM;  C MC intenționează să beneficieze de Serviciile de compensare-decontare și de acoperire a riscurilor (financiare, de livrare fizică) oferite de BRM; | **ENGIE Romania**  **Având în vedere următoarele:**  A BRM este operatorul Pieței, licentiat de ANRE, pe care MC este înregistrat să tranzacționeze Activul Suport;  B BRM oferă Servicii de compensare-decontare și de acoperire a riscurilor (financiare și comerciale) pentru Tranzacțiile realizate pe Piață, în baza Contractelor acceptate în acest scop de BRM;  C MC intenționează să beneficieze de Serviciile de compensare-decontare și de acoperire a riscurilor (financiare și comerciale) oferite de BRM;  (...) | Conform principiilor din Procedură, nu mai considerăm necesară menționarea „livrărilor fizice”, întrucât riscul comercial de livrare este acoperit de către Contrapartea Centrală prin menținerea notificării/notificărilor în PVT aferente fiecărei tranzacții pentru Participanții care își respectă obligațiile. | Contrapartea Centrală acoperă riscul financiar și cel de livrare, nu riscul comercial. Riscul comercial derivă din natura speculativă a produselor și este de esența participării la piață. Formularea corespunde propunerilor anterioare înaintate de ENGIE și reflectă în mod corect rolul BRM. |
| **Art. 3.1**  BRM se obligă să ofere MC Serviciile de compensarea-decontarea a Tranzacțiilor și de acoperire a riscurilor (financiare, de livrare fizică), în conformitate cu prevederile Regulamentului. | **ENGIE Romania**  Art. 3.1  BRM se obligă să ofere MC Serviciile de compensarea-decontarea a Tranzacțiilor și de acoperire a riscurilor (financiare și comerciale), în conformitate cu prevederile Regulamentului. | Conform principiilor din Procedură, nu mai considerăm necesară menționarea „livrărilor fizice”, întrucât riscul comercial de livrare este acoperit de către Contrapartea Centrală prin menținerea notificării/notificărilor în PVT aferente fiecărei tranzacții pentru Participanții care își respectă obligațiile. | Contrapartea Centrală acoperă riscul financiar și cel de livrare, nu riscul comercial. Riscul comercial derivă din natura speculativă a produselor și este de esența participării la piață. Formularea corespunde propunerilor anterioare înaintate de ENGIE și reflectă în mod corect rolul BRM. |
| **Art. 3.2**  MC înțelege și acceptă faptul că Serviciile includ obligația BRM de a efectua notificările în PVT aferente fiecărei Tranzacții, însă nu includ nicio obligație din partea BRM legată de livrarea fizică a Activului Suport și că, indiferent de acțiunile de compensare financiară, MC rămâne deplin obligat, conform Contractelor încheiate, față de ceilalți MC, și față de OTS, în caz de dezechilibru. |  | **AFER**  Relativ la punctul 3.2 din Acordul-cadru, întrucât tranzacțiile cu Contraparte Centrală au livrarea exclusiv în PVT, unde menținerea notificărilor din GMOIS garantează transferul titlului de proprietate, vă rugăm să precizați în ce situație ar putea apărea dezechilibre asociate unei astfel de tranzacții. | Menținerea notificărilor din GMOIS garantează transferul titlului de proprietate, dar nu și îndeplinirea obligației de preluare/livrare, a cărei neîndeplinire poate cauza dezechilibre fizice. |
| **Art. 3.4**  MC va accepta acțiunile BRM conform rapoartelor emise Zilnic de BRM conform cadrului de reglementare aplicabil precum si Regulamentului si Instructiunilor care îi vor fi deplin opozabile și obligatorii. Pentru evitarea oricărui dubiu, răspunderea MC va fi limitată la fondurile constituite conform Regulamentului, care vor include toate fondurile ce trebuie constituite de MC, conform Apelurilor în Marjă ale Contrapărții, indiferent dacă acestea au fost sau nu efectiv constituite, precum si garantiile suplimentare. |  | Clarificarea prevederile pct. 3.4 din Acordul-cadru referitoare la obligativitatea constituirii garanțiilor suplimentare, având în vedere prevederile pct. 3.5 conform cărora răspunderea MC este ”(...) în limita fondurilor constituite de MC, respectiv Marje depuse conform Regulamentului de compensare/decontare și toate fondurile ce trebuie constituite de MC, conform Apelurilor în Marjă ale Contrapărții, indiferent dacă acestea au fost sau nu efectiv constituite” | Pentru protecția Participanților, în cazul în care există semnale semnificative cu privire la default ul unui Participant, BRM poate solicita conform propriei aprecieri garanții suplimentare.  A fost preluată modificarea și la art. 3.5, astfel:  Art. 3.5  MC înțelege și acceptă faptul că Serviciile nu presupun o răspundere nelimitată din partea BRM cu privire la riscul financiar, ci exclusiv în limita contribuției BRM la Fondul de Garantare. BRM înțelege și acceptă faptul că Serviciile nu presupun o răspundere nelimitată din partea MC cu privire la riscul financiar, ci exclusiv în limita fondurilor constituite de MC, respectiv Marje depuse conform Regulamentului de compensare/decontare și toate fondurile ce trebuie constituite de MC, conform Apelurilor în Marjă ale Contrapărții, indiferent dacă acestea au fost sau nu efectiv constituite, precum si garantiile suplimentare. |
| **Art. 6.3**  În situația în care Partea împiedicata să își îndeplinească obligațiile, ca urmare a apariției unui caz de forță majoră, rămâne în imposibilitate de a-și îndeplini obligațiile pe o perioadă continuă de 30 de zile, cealaltă Parte are dreptul să înceteze prezentul Acord, cu efect imediat, prin simpla notificare a celeilalte Părți, fără obligarea la plata de despăgubiri, de către vreuna dintre Părți. Sunt considerate asemenea evenimente: razboiul, calamitățile naturale, grevele, restricțiile legale, intervenția autorităților de reglementare și orice alt eveniment care este în afara controlului Părții care îl invocă. | **ENGIE Romania**  Art. 6.3  În situația în care Partea împiedicata să își îndeplinească obligațiile, ca urmare a apariției unui caz de forță majoră, rămâne în imposibilitate de a-și îndeplini obligațiile pe o perioadă continuă de 5 de zile, cealaltă Parte are dreptul să înceteze prezentul Acord, cu efect imediat, prin simpla notificare a celeilalte Părți, fără obligarea la plata de despăgubiri, de către vreuna dintre Părți. Sunt considerate asemenea evenimente: razboiul, calamitățile naturale, grevele, restricțiile legale, intervenția autorităților de reglementare și orice alt eveniment care este în afara controlului Părții care îl invocă. | **ENGIE Romania**  Dată fiind volatilitatea pieței, observată în ultimele luni, considerăm necesară scurtarea acestei perioade, 30 de zile consecutive de nelivrare putând avea consecințe comerciale și financiare devastatoare.  **AFER**  Eliminarea din cadrul pct. 6.3 a prevederilor referitoare la restricții legale și intervenția autorităților de reglementare, având în vedere că spre exemplu suspendarea/retragerea unei licențe sau a unui drept ca urmare a neîndeplinirii unei obligații se află în controlul Părții respective. | Considerăm că un termen rezonabil este de 10 zile.  Se preia propunerea privind eliminarea intervenției autorității din culpa Participantului. Intervenția autorităților de reglementare trebuie să rămână un caz de forță majoră, întrucât poate afecta dreptul de a realiza anumite tranzacții, fără culpa Participanților:  Art. 6.3  Sunt considerate asemenea evenimente: razboiul, calamitățile naturale, grevele, restricțiile legale, intervenția autorităților de reglementare (cu excepția oricăror intervenții ce sunt cauzate de neîndeplinirea unei obligații a Părții în calitate de deținător al unei licențe în sectorul gazelor naturale) și orice alt eveniment care este în afara controlului Părții care îl invocă. |